## El Consell ratifica un contracte d’emergència per al servici del transport escolar de centres educatius de Paiporta i Alfafar

*** La Conselleria ha consignat 712.580 euros per a traslladar 683 alumnes i docents de tres centres educatius
* En total es destinaran 2.364.297,10 euros mitjançant la fase I, II i III dels contractes d’emergència de transport escolar**

El Consell ha ratificat la declaració d’emergència i resolució d’adjudicació del contracte de transport escolar en centres docents públics de Paiporta i d’Alfafar afectats per la riuada del passat 29 d’octubre.

La Conselleria d’Educació, Cultura, Universitats i Ocupació, a través de la Direcció General de Centres Docents, ha destinat un pressupost de 712.580 euros per a este contracte d’emergència per al transport de l’alumnat i personal docent i no docent.

Els tres centres educatius objecte d’este contracte són el col·legi d’Educació Infantil i Primària Rosa Serrano de Paiporta, l’activitat del qual es trasllada a Alaquàs; el col·legi d’Educació Infantil i Primària L’Horta de Paiporta, l’activitat del qual es trasllada a València; i l’escola infantil El Rabisancho, que es trasllada d’Alfafar a Picassent.

El servici d’este contracte, pertanyent a la fase III de les actuacions en este àmbit, es presta mitjançant 14 autobusos durant els dies lectius del curs escolar i té com a objectiu garantir l’escolarització de l’alumnat i el trasllat.

Per mitjà d’este contracte es beneficien un total de 683 persones de tres centres educatius, que se sumen als 1.686 alumnes i 29 docents que ja havien sigut reubicats temporalment en altres centres educatius. En total, es beneficien prop de 2.400 persones en les fases I, II i III.

En total, per al transport s’ha consignat un import total de 2.364.297,10 euros, repartits en els 655.693,50 euros de la fase I, els 996.023,60 euros de la fase II i els 712.580 euros de la fase III.

El termini d’execució previst comprén des del 5 de desembre de 2024 fins a, com a màxim, el 18 de juny de 2025.

Fecha: 17/12/2024